# Sendschreiben eines Seminaristen aus dem katholischen Schullehrer-Seminarium in Gmünd, an seinen Vater

Textdaten :
| Autor: | Joseph Epple |
| Illustrator: | {{{ILLUSTRATOR}}} |
| Titel: | Sendschreiben eines Seminaristen aus dem katholischen Schullehrer-Seminarium in Gmünd, an seinen Vater |
| Untertitel: | |
| aus: | Vermischte Gedichte. S. 123–130 |
| Herausgeber: | |
| Auflage: | |
| Entstehungsdatum: | |
| Erscheinungsdatum: | 1826 |
| Verlag: | |
| Drucker: | {{{DRUCKER}}} |
| Erscheinungsort: | Gmünd, im Verlage bei J. G. F. Stief |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Scans auf Commons |
| Kurzbeschreibung: | |
| Siehe auch Schwäbisch Gmünd ||
| Artikel in der Wikipedia ||
| Eintrag in der GND: {{{GND}}} ||
| Bild ||
| [[Bild:|250px]] | |
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
* [123]
* Sendschreiben
* eines Seminaristen aus dem katholischen
* Schullehrer-Seminarium in Gmünd,
* an seinen Vater.
* Vater! Ihr hand ohnlängst g’schrieba
* Daß ih ui sei schuldig blieba
* Z’schreiba – weagem Seminar?
* D’ Zeit zum Schreiba ischst halt rahr!
* 5Doch, jezt will ih dFeader nehma
* Und mih halt darzua bequema
* Z’ Brichta ui, wie’s hia aussieht,
* Was älz für goth – und was gschieht!
* Will ganz forna no a fanga,
* 10Wia d Sach uff a nand ischst ganga,
* Mit deam Haus – wia älles ischst,
* Rah, vom Dachstual, bis zum Mist:
* Wißt, dear König hott’s befohla
* Daß ma schneall hott baua solla
* 15     Fetig ischst man au glei g’sei
* Und no fey’rlich zoga ei! –
* [124] Komma ischst a Herr – a Edler –
* Wisset scho, ear hoißt Herr Schedler?
* Dear hots Seminar eingweiht,
* 20     Und a Red g’hätt – s war a Freud!
* Druff hott dear Direkter g’leasa
* Reacht schöa vom Schualmoister Weasa,
* Wie mas schöa no denka ka! –
* Hott viel Arbet älz, dear Mah! –
* 25Lieder hand miar singa müaßa,
* Und den Commisär heargrüaßa.
* Vater! do war’s freile schöa,
* Und viel Herra sind do g’wea.
* Später ischst dear König komma
* 30Hott dean Augaschei seal g’nomma. –
* Doch – jezt weiter in dear Sach,
* Daß ich bald a End d’ra mach!
* s Haus sieht guat aus – s war a Kloster,
* Wo viel tausend Paternoster
* 35     d Franziskaner beathet hand;
* Was miar aber bleiba land;
* Denn miar hand koi Zeit zum Beatha
* Hättet miars au glei von Nötha;
* Arbet hand mair s ischst a Grauß,
* 40     Wisset neana na und naus!
* d Zimmer – Vater! sind it übel.
* s Fehlt au nit an Wasserkübel,
* [125] Aber desto mehr an Bier;
* Wear koi Geald hott – kriegt kois hier.
* 45Und vom Wei derfs oim it träuma;
* s’ Wasser no im Glas soll schäuma.
* Wei?! – ums oige Geald glaubt’s miar
* Derf man se koin holla hier! –
* Doch jezt weiter mit meim Klaga;
* 50Denn – ich hau ui no viel z’saga
* Wia und was – und wenn und wo –
* Hand Geduld und horchet no!
* Zua de Kloider hand miar Kästa,
* Doch, dia sind just nit am Besta. –
* 55     Wia im Schofstall sieht es aus
* Wo miar schlofet – s ischst a Graus!
* Wött mih no mit dem begnüaga
* Wenn ih no könnt ruhig liega
* Aber noi – do geits koi Ruah;
* 60     s Goth wia bei de Hexa zua!
* Dear thuat schnarcha – dear thuat nießa,
* Jener blosa – dieser pisa.
* Goister glauba?? Des wär dumm;
* Aber d Mondsucht, dia goth h’rum!
* 65Ganz früah müäßet miar aufsteha
* Beatha – und an d Arbet geha.
* Zaist zum Hofer no zum Brau –
* Ruah thuat ma uns it viel lau.
* [126] Do wut g’leasa – dott wutt g’schrieba,
* 70Und aß s Schualfach schröklich trieba.
* Bachet! wenn ma nih stellt a
* Wut ma seahna was ich ka! –
* Pädagogik lehrt dear Dreher,
* Des ischst so a Steara Seher.
* 75     Macht dear Brustkrampf koine Späß
* Wearet miar zua Sokrates.
* Sacha lernet miar – o Wunder!
* Vater! – uier Sach ischst Plunder –
* Wenn des G’lern a Zeit lang währt
* 80     Sind miar alle überglehrt! –
* Au fehlts nit am Musiziara;
* Jeder ka se exerziara, –
* Instrumenta sind gnua do;
* Wenn ma wechslet langets scho.
* 85Flügel – Clavier – Geiga – Flöta –
* Leztre hand miar no von Nötha.
* Horn – Clar’nett – Fagot – sind rahr
* Dear Zeit no im Seminar! –
* Und a Blinder dear muaßt’ stimma
* 90d Clavier älle. – Aber nimma
* Derf er komma izt, der Mah;
* Denn miar müaßet selber d’ra.
* Müaßet d Schraufa seall umdreha,
* Seall no sotte Sache seha.
* 95     [127] Könntet höra ihar wie’s thuat
* Kömmet währle in a Wuath!
* A pro po! – Weil ihar hand g’schrieba:
* Ob ihs fei au häb betrieba
* Daß ih a Stipendi fang –
* 100     Sag ih ui – da wut miars bang.
* Ih will ui no kurz berichta
* Was ih schaffa müaßt und richta.
* Wois gwieß saget: – Lieber Soh
* Laß en ihr Stipende no!
* 105Macha muaß ih grad en Gsella,
* Sott ih a Stipende wölla.
* Muaß mih hudla pudla lau
* Spät na liega – früah auf stau!
* Mit dear Gloka s Zoicha geaba,
* 110d Faule uß em Bett h’raus heba,
* d Nachtgschirr leera, und dia Bett
* Sauber macha – schöa und nett.
* No muaß ih in d Kircha läuta,
* Därf dargega gar it streita.
* 115     Ministrant muaß ih au sei,
* Und ih wois it was no mei.
* Kircha, Gäng, und d’ Stuba kehra
* Und de Kranke d Fluiga wehra,
* d Leibstühl leera mit Respekt,
* 120     Puza was no ischst verdrekt. –
* [128] Jo! an Arbet fehlt miars nimmer
* So im Haus h’rum wia im Zimmer.
* Muaß aufwarta au bei Tisch
* Allweil munter sei und frisch.
* 125Muaßs s Holzseaga – traga – spalta,
* Aellethalba Ordneng halta.
* Sommerszeit im Garta au
* Aellerloi Verrichteng hau!
* Kloider muaß ma sauber puza,
* 130Hoor und Nägel fleißig stuza,
* Aufrecht laufa – schöa im Schritt,
* No koi Brilla leit ma nit.
* s Raucha, des ischst au verbota;
* Do gäb’s glei a bösa Nota!
* 135     Und wenn miar spaziara gand,
* Unsre Hüather bei uns hand. –
* Zwar ins Wirhtshaus derf ma laufa,
* Aber jo koin Rausch it saufa.
* Währle! do seht’s übel aus;
* 140     Glei dürft koiner meh heraus.
* Mäßig muaß a jeder leaba
* Achteng uff sel sealber geaba;
* Denn, ma passet dort und do,
* Goth oim ällethalba no!
* 145Will ma Brief uff d Post he traga
* Oder sonst no ebbas fraga;
* [129] Muaß ma Ausloßzoichner hau,
* Ohne dia därf koiner gau.
* Thät ma oin sonst wo verwischa
* 150Wur ma oim it schleacht auftischa:
* „Allo! marsch! in Carzer h’nei
* „Drei vier Stund!“ – Kannst zfrieda sei?
* Kloidertracht wut anderst weara;
* Us uns macht ma reachte Herra!
* 155     No hoißt’s: Vater! guket a!
* Bin ih nit a reachter Ma? –
* Bald, so sait ma, krieagt jedweder,
* Hois ear Stoffel oder Peter
* Uniform. – Wia wut dia sei?
* 160     Gwieß ganz b’sonders – bild miars ei!
* G’sorgt ischst’s zwar au fürs Vergnüaga,
* Damabretter theand miar kriega,
* Aber no koi Billiard,
* Koine Würfel und koi Kart.
* 165Könnets s Früahjohr miar erwarta
* Baut ma uns in unsern Garta,
* Au sogar a Kegelbah,
* No goth d Lustbarkeit erst a!
* Von dear Kost do will ih schweiga;
* 170Dia thuat sich spartanisch zeiga!
* Gäns und Wildprät – Krebs und Fisch
* Kommet it uff unsern Tisch.
* [130] Aber Knödla als wie d Balla,
* Machet Löcher loßt maß falla
* 175     Wia Kanonakugel doch;
* Schmalhanns ischst bei uns dear Koch!
* Doch, jezt haun ih satt am Schreiba,
* s Uebrig will ih schuldig bleiba;
* s Hilft doch noiz – ih bin halt scho
* 180     Zum Schualmoister-Elend do!
* Freile, wenn ih älz thua kenna,
* Kann ih z Leztes no verbrenna! –
* So, do handers! – Leabet wohl,
* Schiket Geald en Beutel voll! –

## Anmerkungen (Wikisource)

1825 wurde das Katholische Schullehrerseminar im ehemaligen Franziskanerkloster in Schwäbisch Gmünd eröffnet. Zum genannten Lehrpersonal (Hofer, Braun, Dreher) vgl. M. Grimm 1867, S. 289.